મુંબઇના મીરાં રોડ પર ચાલતાં 9 કોલ સેન્ટર દ્વારા અમેરિકનોને અહીં બેઠાં બેઠાં ઇન્ટર્નલ રેવન્યૂ સર્વિસ વિભાગના અધિકારીઓના નામે ધમકી આપીને રૂપિયા કમાણી કરવાનો પર્દાફાશ થાણે પોલીસે કરતાં 700 કર્મચારીઓની ધરપકડ કરી છે. સમગ્ર રેકેટનો માસ્ટર માઇન્ડ અમદાવાદનો સાગર ઠક્કર હોવાનું થાણે ક્રાઇમ બ્રાંચની તપાસમાં સામે આવ્યું છે. છેલ્લા ચાર દિવસથી થાણે ક્રાઇમ બ્રાંચની ટીમે સાગર ઠક્કર અને અન્ય 9 માસ્ટર માઇન્ડને શોધવા માંટે શહેરમાં ધામા નાખ્યા છે. શહેરના પ્રહ્લાદનગર વિસ્તારમાં આવેલા પિનેકલ બિઝનેસ પાર્કમાં 5 કોલ સેન્ટર પર થાણે ક્રાઇમ બ્રાંચે રેડ કરી હતી.